KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan neuvoston direktiivin 70/220/ETY muuttamista koskevasta ehdotuksesta Euroopan parlamentin ja neuvoston direktiiviksi

2000/0040 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan neuvoston direktiivin 70/220/ETY muuttamista koskevasta ehdotuksesta Euroopan parlamentin ja neuvoston direktiiviksi

1. Ehdotuksen tausta

- Komissio hyväksyi ja esitti ehdotuksen direktiivin 70/220/ETY muuttamiseksi 14 päivänä helmikuuta 2000 (kaasukäyttöisten ajoneuvojen sisäiset valvontajärjestelmät (OBD-järjestelmät)) (viite KOM(2000)42 lopullinen).

- Euroopan parlamentti hyväksyi komission ehdotuksen ensimmäisessä käsittelyssä 17 päivänä toukokuuta 2000.

- Talous- ja sosiaalikomitea antoi lausuntonsa 24 päivänä toukokuuta 2000.

- Teknistä yhteensovittamista käsittelevä neuvoston työryhmä pääsi ratkaisuun yhteisen kannan hyväksymisestä 22 päivänä kesäkuuta 2000.

- Neuvosto hyväksyi yhteisen kantansa 9 päivänä lokakuuta 2000.

2. Ehdotuksen tarkoitus

Ehdotuksen tarkoituksena on muuttaa direktiiviä 70/220/ETY, sellaisena kuin se on viimeksi muutettuna direktiivillä 1999/102/EY, säätämällä päivämäärät, joista alkaen ajoneuvojen sisäinen valvontajärjestelmä (OBD-järjestelmä) on pakollinen sellaisissa ottomoottorilla varustetuissa henkilöautoissa ja kevyissä hyötyajoneuvoissa, joissa käytetään kaasupolttoaineita, kuten neste- tai maakaasua. Tällaiset ajoneuvot voivat toimia joko pelkästään neste- tai maakaasulla tai vaihtoehtoisesti sekä bensiinillä että neste- tai maakaasulla.

3. Neuvoston yhteinen kanta

Neuvosto on hyväksynyt yhteisen kannan, jossa määritellään ajoneuvojen sisäisen valvontajärjestelmän (OBD-järjestelmän) soveltamiseen liittyvät päivämäärät sellaisille ottomoottorilla varustetuille ajoneuvoille, joissa käytetään bensiiniä ja/tai neste- tai maakaasua:

>TAULUKON PAIKKA>

Neuvosto hyväksyi komission ehdotuksen ja teki vain yhden muutoksen. Päivämäärä 1. tammikuuta 2004, josta lähtien OBD-järjestelmää koskevia vaatimuksia sovelletaan kaikkiin luokan M1 <= 2 500 kg ajoneuvoihin ja luokan N1 alaluokan I ajoneuvoihin, on kaksi vuotta komission ehdottamaa aikaisempi.

4. Johtopäätökset

Nykyisin ottomoottorilla varustetut ajoneuvot, jotka toimivat joko pelkästään nestekaasulla tai maakaasulla tai sekä bensiinillä että neste- tai maakaasulla, kuuluvat direktiivin 70/220/ETY soveltamisalaan, sellaisena kuin se on muutettuna direktiivillä 98/69/EY, ja niiden on siten täytettävä tämän direktiivin mukaiset sisäiseen valvontajärjestelmään (OBD-järjestelmään) liittyvät vaatimukset. On selvää, että tällaiset ajoneuvot eivät perustelluista teknisistä syistä voi täyttää OBD-järjestelmään liittyviä direktiivin 98/69/EY vaatimuksia. Tästä johtuen nämä ajoneuvot eivät voi saada EU-tyyppihyväksyntää, ja tyyppihyväksyntää voidaan hakea ainoastaan tyyppihyväksyntää koskevan puitedirektiivin 8 artiklan 2 kohdan c alakohdan hallinnollisten määräysten mukaisesti.

Neuvosto on komission kanssa yhtä mieltä siitä, että uusille ottomoottorilla varustetuille ajoneuvotyypeille, jotka toimivat joko pelkästään neste- tai maakaasulla tai sekä bensiinillä että neste- tai maakaasulla, olisi annettava lisäaikaa tyyppihyväksynnän edellyttämien OBD-vaatimusten täyttämiseksi, ja niille olisi siksi myönnettävä kestoltaan rajoitettu poikkeus direktiivin 98/69/EY vaatimuksista (ks. kohta 3). Näin nämä ajoneuvot, jotka ovat osoittautuneet ympäristöominaisuuksiltaan hyviksi, voisivat saada tyyppihyväksynnän, ja komissio saisi aikaa ehdottaa neste- tai maakaasua käyttäviä ajoneuvoja koskevia OBD-vaatimuksia.

Neuvosto on komission kanssa samaa mieltä myös siitä, että nykyisten ajoneuvotyyppien, jotka kuuluvat luokkaan M1 > 2 500 kg ja luokan N1 alaluokkiin II ja III, olisi täytettävä OBD-järjestelmää koskevat vaatimukset 1. tammikuuta 2007 lähtien. Neuvosto on kuitenkin päättänyt, että nykyisten ajoneuvotyyppien, jotka kuuluvat luokkaan M1 <= 2 500 kg ja luokan N1 alaluokkaan I, on täytettävä OBD-järjestelmää koskevat vaatimukset kaksi vuotta aikaisemmin kuin komissio ehdotti eli 1. tammikuuta 2004. Komissio voi hyväksyä tämän päivämäärämuutoksen.

On selvää, että näitä ajoneuvoja koskeva poikkeus on tarpeen ja että niitä varten on määriteltävä erilliset sisäistä valvontajärjestelmää (OBD-järjestelmää) koskevat vaatimukset hyvissä ajoin, jotta teollisuudelle jää aikaa noudattamisen edellyttämään kehitys- ja suunnittelutyöhön.